laion/Wikipedia-Exotic huggingface dataset:
Litoolrubiin BK

Litoolrubiin BK (tuntud ka nimede all Pigment Rubine, Carmine 6B, Brilliant Carmine 6B, litoolrubiin) on punakas sünteetiline värvaine, koostiselt asovärv, mida kasutatakse trükitööstuses, kosmeetikas ja toiduainetetööstuses. Värvainete indeksis kannab litoolrubiin tähist PR57:1 (Pigment Red 57:1), toiduvärvina on ta tuntud e-aine tähise E180 all. Ühendit kirjeldasid esimestena 1903. aastal R. Gley ja O. Siebert. Aine on tahkel kujul praktiliselt lahustumatu punane pulber, lahustub vähesel määral kuumas vees, külmas vees on lahustumatu, samuti etanoolis. Lahustatuna dietüülformamiidis on ühendi absorptsioonimaksimum u 442 nm. Tavaliselt kasutatakse litoolrubiini kaltsiumisoola kujul. Väga vastupidav nii valgusele kui ka kuumutamisele. Litoolrubiini asokompleksi soolad teiste metallidega on tuntud järgmiste nimetuste ja tähiste all: naatriumisool on litoolrubiin B, "D&C Red No. 6", PR57 (Pigment Red 57), C.I. 15850; baariumisool on "D&C Red No. 6 Barium Lake", PR57:2 (Pigment Red 57:2), C.I. 15850:2. Litoolrubiin kuulub kõige enam ja mitmekülgsemat kasutust leidnud orgaaniliste pigmentide hulka. Seda saab kasutada plastikute, värvide ja trükitintide värvimiseks, samuti tekstiilitrükiks. Iseloomuliku värvuse tõttu kasutatakse seda kolme- ja neljavärvitrükis ühe protsessvärvi magentana. Litoolrubiini kasutatakse ühe värvainena juuksevärvides. Litoolrubiini on lubatud toiduainetetööstuses kasutada ainult söödava juustukooriku värvimiseks. Litoolrubiini ADI (Acceptable Daily Intake) ehk aktsepteeritav päevane tarbimiskogus on 1,5 mg kehakaalu kilogrammi kohta. Võib tekitada terviseprobleeme neil, kes on allergilised bensoehappe või salitsüülhappe ja nende derivaatide suhtes, samuti ei soovitada astmaatikutele ja allergikutele. E180 - Litoolrubiin BK. - toidutare.ee https://www.lebensmittellexikon.de/l0001580.php https://ec.europa.eu/growth/tools-databases/cosing/?fuseaction=search.details_v2&id=79819 https://www.zusatzstoffe-online.de/zusatzstoffe/180-litholrubin-bk/
John James Richard Macleod

John James Richard Macleod (6. september 1876 – 16. märts 1935) oli šoti biokeemik ja füsioloog. Macleod õppis Aberdeeni Ülikoolis meditsiini ja sai 1898. aastal doktorikraadi. Macleod õppis aasta Leipzigi Ülikoolis biokeemiat ning sai 1902. aastal Londoni Haigla Meditsiinikooli õppejõuks. 1920. aastal emigreerus ta Ameerika Ühendriikidesse ja töötas Ohio osariigis ülikooli õppejõuna. Pärast I maailmasõda sai ta Toronto Ülikooli õppejõuks, õpetades füsioloogiat. 1928. aastal naasis Macleod Šotimaale ja asus tööle Aberdeeni Ülikooli. Macleod sai 1923. aastal koos Frederick Bantinguga Nobeli meditsiiniauhinna insuliini avastamise eest. Macleodile auhinna andmine oli tol ajal vastuoluline, sest Banting väitis, et Macleodi panus insuliini avastamisel oli väike. Banting ja Macleod läksid seetõttu tülli ning nad ei suhelnud enam kunagi. 1954. aastal tehtud sõltumatu uurimine leidis, et Macleodi panus oli Bantingu väidetust oluliselt suurem. "JJR Macleod". diabetes.co.uk. Vaadatud 26. detsember 2020. "John Macleod Facts". The Nobel Prize. Vaadatud 26. detsember 2020. "A Mistake Has Been Made". Clinical Chemistry. Vaadatud 26. detsember 2020.
310

310. aasta Sajandid: 3. sajand - 4. sajand - 5. sajand Aastakümned: 260. aastad 270. aastad 280. aastad 290. aastad 300. aastad - 310. aastad - 320. aastad 330. aastad 340. aastad 350. aastad 360. aastad Aastad: 305 306 307 308 309 - 310 - 311 312 313 314 315 ... ... juuli – Maximianus, Vana-Rooma keiser
Keskmine diameeter

Keskmine diameeter. Puistu elemendi keskmise läbimõõdu võime: määrata kas silmamõõduliselt, mõõtes silmamõõduliselt valitud keskmise puu läbimõõdu, saada mõõtes proovitükkidel kasvavate antud elemendi puude läbimõõdud ja üldistades nende põhjal arvutatud keskmise kogu elemendile, arvutada W. Bitterlichi meetodil määratud rinnaspindala ja puude arvu alusel, või arvutada elemendi kõigi puude mõõdetud läbimõõtude alusel.
Hallpapagoi

Hallpapagoi (Psittacus erithacus) on liik papagoilasi. See on üks kahest hallpapagoi perekonna liigist. Elab troopilises Aafrikas. tuhkpapagoi
Tuhkpapagoi

Tuhkpapagoi (Psittacus timneh) on liik papagoilasi. See on üks kahest hallpapagoi perekonna liigist. Elab troopilises Aafrikas. hallpapagoi
Hallpapagoi (perekond)

Hallpapagoi (Psittacus) on perekond papagoilasi. Perekonnas on kaks liiki: Psittacus erithacus – hallpapagoi Psittacus timneh – tuhkpapagoi Mõlemad elavad troopilises Aafrikas.
Parkmaļi

Parkmaļi on küla (mazciems) Lätis Valmiera piirkonnas Mazsalaca vallas. Küla asub valla lõunaosas Valtenbergi mõisa pargi ääres. Parkmaļi jääb valla keskusest Mazsalacast kilomeetri kaugusele, olles sellega faktiliselt ühte kasvanud. Aastail 2009-2021 kuulus küla Mazsalaca piirkonda. Külas asub Mazsalacas vidusskola bussipeatus. Külas kasvav Valtenbergi esimene pärn ümbermõõduga 5,15 meetrit on looduskaitse all. Küla jääb osaliselt Salatsi ürgoru maastikukaitsealale. 2006. aastal elas külas 77 inimest. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Liitpuistu

Liitpuistu (multi-storeyed stand) on mitmerindeline puistu. Puude võrad asuvad mitmes, kõrguses üle 20% erinevas, tasapinnalises kihis. Eestis on tavalised liitpuistud, kus valgusnõudlikud puuliigid kasvavad ülemises põhirindes ning harilik kuusk madalamas teises rindes.
Lihtpuistu

Lihtpuistu (single-storeyed stand) on üherindeline puistu. Puude võrad asuvad praktiliselt ühes tasapinnas. liitpuistu
Johannes Fibiger

Johannes Andreas Grib Fibiger (23. aprill 1867 – 30. jaanuar 1928) oli taani arst ja Kopenhaageni Ülikooli anatoomilise patoloogia professor. 1883. aastal astus ta Kopenhaageni Ülikooli õppima zooloogiat ja botaanikat. Pärast nende õpingute lõppu õppis ta meditsiini ja lõpetas ülikooli 1890. aastal. Seejärel töötas ta sõjaväes ja Kopenhaageni ülikoolis, kus sai 1900. aastal professoriks. Fibiger sai 1926. aastal Nobeli meditsiiniauhinna ümarussi Spiroptera carcinoma ja vähi vahelise seose avastamise eest. Fibigeri uurimistulemused lükati pärast tema surma ümber ja ta oli auhinna saanud ekslikult. Hilisemad uurimised tõestasid, et Fibigeri laborirottidel leitud kasvajad ja vähk olid põhjustatud A-vitamiini puudusest ning ilmselt oli ta metaplaasia ajanud segi pahaloomulise neoplaasiaga. "A challenged Nobel Prize: Johannes Fibiger, 1926". National Center for Biotechnology Information. Vaadatud 26. detsember 2020. "Johannes Fibiger Facts". The Nobel Prize. Vaadatud 26. detsember 2020.
Istandik

Istandik on põllumaale rajatud puittaimede (tavaliselt) monokultuur. Taimed on istutatud rangelt regulaarsete vahedega. Siia kuuluvad näiteks viljapuuaiad, jõulukuuseistandikud, hübriidhaavaistandikud. Istandike liigitus
Julius Wagner-Jauregg

Julius Wagner-Jauregg (7. märts 1857 – 27. september 1940) oli Austria psühhiaater. Wagner-Jauregg õppis meditsiini Viini Ülikoolis, mille lõpetas 1880. aastal. 1927. aastal sai Nobeli meditsiiniauhinna, olles esimene psühhiaater, kes on selle saanud.
Liitunud puistu

Liitunud puistu (closed forest)) on loodusliku metsa alajaotus, mida kasutatakse üleilmses metsainventuuris. Liitunud puistu koosneb erinevatest puurinnetest ja alusmetsast, mis katavad vähemalt 40% maapinnast. Liitunud puistule on iseloomulik tiheda rohurinde puudumine. Need puistud võivad olla nii majandatavad või asuda reservaatides. Need võivad olla nii primaarsed kui sekundaarsed puistud, mida on raiutud korduvalt, kuid kus on säilinud kõik metsale iseloomulikud tunnused. 'ÜRO' (2000). "The Global Forest Resources Assessment 2000 (FRA 2000)" (HTML). Report (inglise). Forest Resources Division (FOR) at FAO headquarters in Rome. Vaadatud 23.12.2020.
Please Please Me

"Please Please Me" on The Beatlesi esimene album. See ilmus Suurbritannias 22. märtsil 1963 pärast samanimelise singli edu. Kõikide laulude autorid on Paul McCartney ja John Lennon, kui pole märgitud teisiti. Sellel albumil olid laulude autoritena kirjas McCartney/Lennon, kõigil hilisematel albumitel vastupidises järjekorras Lennon/McCartney. "I Saw Her Standing There" "Misery" "Anna (Go to Him)" (Arthur Alexander) "Chains" (Gerry Goffin/Carole King) "Boys" (Luther Dixon/Wes Farrell) "Ask Me Why" "Please Please Me" "Love Me Do" "P.S. I Love You" "Baby It's You" (Mack David/Barney Williams/Burt Bacharach) "Do You Want to Know a Secret?" "A Taste of Honey" (Bobby Scott/Ric Marlow) "There's a Place" "Twist and Shout" (Phil Medley/Bert Russell)
Agrometsandus

Agrometsandus on maakasutuse üks viis. FAO poolt läbi viidavas üleilmses metsainventuuris kuulub agrometsanduseks kasutatav maa klassi "muu puittaimestikuga maa" (Other land with tree cover), kus kasvab hõre puittaimestik, mille all kasvatatakse põllukultuure, heina või karjatatakse loomi. 'ÜRO' (2000). "The Global Forest Resources Assessment 2000 (FRA 2000)" (HTML). Report (inglise). Forest Resources Division (FOR) at FAO headquarters in Rome. Vaadatud 23.12.2020.
Dunika vald

Dunika vald (läti keeles Dunikas pagasts) on vald Lätis Lõuna-Kuramaa piirkonnas. Vald piirneb sama piirkonna Rucava, Bārta, Kalēti, Nīca ja Otaņķi vallaga. Vald asub Leedu piiri ääres, Leedus piirneb see Skuodase rajooni Skuodase ja Lenkimai vallaga. Valla pindala on 210,5 km². Valla keskus on Sikšņi, vallavanem on Agija Kaunese. Dunika vald moodustati aastal 1919 Nīca, Rucava ja Bārta valla 13 küla maadest. Aastal 1935 oli Dunika valla pindala 174,6 km² ja seal oli 2550 elanikku. Aastal 1945 moodustati vallas Sikšņi ja Dunika külanõukogu, aastal 1949 aga vald likvideeriti. Aastal 1954 liideti Sikšņi külanõukoguga likvideeritav Kāķišķe külanõukogu. Aastal 1968 liideti Bārta külanõukogus asunud kolhoosi Nākotne maad Sikšņi külanõukoguga, ent Sikšņi külanõukogus asunud kolhoosi Padomju Latvija territoorium liideti Rucava külanõukoguga. Aastal 1989 nimetati Sikšņi külanõukogu ümber Dunika külanõukoguks. Aastal 1990 muudeti külanõukogu vallaks. Aastatel 2009–2021 kuulus vald Rucava piirkonda. Kultuurimälestistest on kohaliku kaitse all Rāti keskaegne kalmistu ja Sanderi keskaegne kalmistu ehk Rootsi hauad. Looduskaitse all on arvukalt nimetuid vallas kasvavaid põlispuid; suurem osa neist kasvab valla põhja- ja kirdepiiril voolava Bārta jõe kallastel. Vallas asuvad Nīca jugapuutuka hoiuala pindalaga 108 hektarit ja Dunika hoiuala pindalaga 1800,9 hektarit. 2011 aasta seisuga elas seal 680 inimest. Aastal 2011 elas vallas 584 lätlast, 23 venelast, 4 valgevenelast, 2 ukrainlast, 2 poolakat ja 62 leedulast. Valla külad: Ülejäänud valla elanikud elasid külade koosseisu mitte kuuluvates taludes. Nīca jugapuutukk Laudtee Dunika hoiualal Tīrspurvs Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Rucavas novads, vaadatud 26.12 2020 Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 26. august 2021. Vaadatud 26. detsembril 2020. Latvijas īpaši aizsargājamām dabas teritorijām dabas datu pārvaldības sistēmā OZOLS Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Dunika vald – pildid, videod ja helifailid Wikimedia Commonsis
Põdrakahjustus

Põdrakahjustus tekib puudele, kui põder koorib puu koort või murrab või kärbib väiksemate, tavaliselt alla 2,5 meetri kõrguste, puude latvu. Põdrakahjustusi esineb tihti lati- ja keskealistes kuusikutes ja - haavikutes ning haava- ja männinoorendikes. Põdrakahjustus hall-lepikus
With the Beatles

"With the Beatles" on The Beatlesi teine album. 2003. aastal koostatud Rolling Stone'i kõigi aegade 500 parema albumi loendis asub see 420. kohal. Kõikide laulude autorid on John Lennon ja Paul McCartney (Lennon/McCartney), kui pole märgitud teisiti. "It Won't Be Long" "All I've Got to Do" "All My Loving" "Don't Bother Me" (George Harrison) "Little Child" "Till There Was You" (Meredith Willson) "Please Mr. Postman" (Georgia Dobbins/William Garrett/Freddie Gorman/Brian Holland/Robert Bateman) "Roll Over Beethoven" (Chuck Berry) "Hold Me Tight" "You Really Got a Hold on Me" (Smokey Robinson) "I Wanna Be Your Man" "Devil in Her Heart" (Richard P. Drapkin) "Not a Second Time" "Money (That's What I Want)" (Janie Bradford/Berry Gordy) Ameerika Ühendriikides anti selle albumi asemel osaliselt sama sisuga album "Meet the Beatles!".
Kasvava metsa müük

Kasvava metsa müük on tehing, kus võõrandatakse puistu maapealne osa. Kokkuleppel võidakse võõrandada ka kännud. Maa ei ole tehingu objektiks. Kasvava metsa müügi aluseks on tavaliselt metsa takseerandmed või kluppimisandmed. Kasvava metsa müümiseks sõlmitakse leping, milles sätestatakse (tavaliselt) metsamajanduskava alusel tehingu objektiks olevate metsaeraldiste loend (lisatakse kaardimaterjal). Lepingus määratakse raiumise ja metsamaterjali väljaveo ajavahemik, makstav hind ning raielankide, kuivendussüsteemide ja teede korrastamise nõuded peale materjali äravedu. Kasvava metsa ja raieõiguse müüki on kõige turvalisem korraldada läbi metsaühistu või mõnes avalikus metsatehingute oksjoni keskkonnas.
Keskmine kõrgus

Keskmine kõrgus on puistu või puistu elemendi takseertunnus. Puistu elemendi keskmist kõrgust võime määrata kas: silmamõõduliselt, mõõtes silmamõõduliselt valitud keskmise kõrgusega puu kõrguse, mõõtes proovitükkidel kõigi kasvavate sama elemendi puude kõrgused ja üldistades nende põhjal arvutatud keskmise kogu elemendile, või mõõtes proovitükkidel või puistus teatud hulga puude läbimõõdu ja kõrguse paarid ning arvutades (või leides graafiliselt) nende alusel keskmise läbimõõdu järgi elemendi keskmise kõrguse.
Keskmine puu

Keskmine puu on puu, mille all mõeldakse harilikult nii tüveomadustelt kui läbimõõdult ja kõrguselt mingi puudegrupi (näiteks proovitüki sama puuliigi kuivanud puud) keskmist puud.
Kooreprotsent

Kooreprotsent on metsanduses näitaja, millega väljendatakse koore mahtu suhtarvuna puu tüve koorega mahust. Koore paksus ja maht oleneb puu liigist, vanusest, puu genotüübist ja kasvukohast. Puukoore osakaalu on oluline teada näiteks vineeripakkude puhul. Lilienthal, S. 2017. Kase (Betula spp.) kooreparandi uurmine Tarmeko Spoon AS näitel. Magistritöö. Eesti Maaülikool. 58 lk.
Puistu koosseisu valem

Puistu koosseisu valem (percentage of stand composition) on puistut moodustavate puuliikide lühendite loetelu koos lühendi ees seisva kordajaga, mis näitab puuliigi tüvemahu osatähtsust protsentides (varem ümardatult kümnetes protsentides) puistu rinde tüvemahust. Võib aluseks võtta ka rinnaspindala. Noorendikes võidakse kordaja määrata toetudes puuliigi puude arvu osatähtsusele üldisest puistu puude arvust. Männikuks e. männipuistuks (kuusikuks, kaasikuks jne.) nimetatakse puistuid, milles männi (või vastavalt mõne teise) vastava puuliigi osakaal moodustab vähemalt 70% elusate puude tüvede mahust. Okaspuu segapuistuks nimetatakse puistut, milles okaspuude osatähtsus on vähemalt 70%, okas- ja lehtpuu segapuistutes on okaspuuliikide osatähtsus 31…69%, lehtpuu segapuistutes on lehtpuu osatähtsus vähemalt 70%. "Metsa korraldamise juhend" (PDF). Riigi Teataja. 2009. Vaadatud 23.12.2020.
Timothy Castagne

Timothy Castagne (sündinud 5. detsembril 1995 Arlonis) on Belgia jalgpallur, kes mängib kaitsjana Inglise kõrgliiga klubis Fulham ja Belgia jalgpallikoondises. Ta on tavaliselt paremkaitsja, kuid võib mängida ka vasakkaitsjana. Ta alustas klubikarjääri Belgia klubis Genk, mille põhimeeskonnas debüteeris ta Belgia kõrgliigas hooajal 2014–15. Aastatel 2017–2020 mängis ta Itaalia kõrgliiga klubis Atalanta. 2020. aasta septembris siirdus ta Leicester Citysse, kellega sõlmis viieaastase lepingu. Inglismaa kõrgliigas debüteeris ta 13. septembril 2020 mängus West Bromwich Albioni vastu ja lõi selles mängus ka värava. Ta sai sellega viiendaks Belgia mängijaks, kes on oma Premier League'i esimeses mängus värava löönud. Suvel 2023 liitus ta ligi 13 miljoni euro eest Fulhamiga. Belgia jalgpallikoondises debüteeris Castagne 7. septembril 2018 sõprusmängus Šotimaa vastu. Koondisekarjääri esimese värava lõi ta 8. juunil 2019 EM-i valikmängus Kasahstani vastu. "West Bromwich Albion 0–3 Leicester City". BBC Sport. 13.8.2020. Vaadatud 26.12.2020
Charles Nicolle

Charles Jules Henri Nicolle (21. september 1866 – 28. veebruar 1936) oli prantsuse bakterioloog. Nicolle õppis meditsiini Pariisi Ülikoolis, mille lõpetas 1893. aastal. 1903. aastal sai ta Tunise Pasteuri Instituudi direktoriks ja oli selles ametis kuni surmani. Pasteuri Instituudis uuris ta tüüfust ja avastas koos Louis Manceaux'ga alglooma Toxoplasma gondii, mis põhjustab toksoplasmoosi. Nicolle avastas, et täid levitavad epideemilist tüüfust ja sai selle eest 1928. aastal Nobeli meditsiiniauhinna. "Charles-Jules-Henri Nicolle". Encyclopaedia Britannica. Vaadatud 26. detsember 2020. "Charles Nicolle Facts". The Nobel Prize. Vaadatud 26. detsember 2020.
Pruun HT

Pruun HT (Brown HT, Chocolate Brown HT) on pruun sünteetiline kivisöetõrvast valmistatud värvaine, ehituselt kahe asorühmaga asovärv. Värvainete indeksis kannab ta tähiseid Food Brown 3, C.I. 20285 ja toiduvärvina e-aine tähist E155. Tavaliselt esineb värvaine punakaspruuni pulbri või graanulite kujul. Lisatuna toidule annab ta tumepruuni värvitooni, mis sarnaneb šokolaadi või tumeda karamelli värvusega. Värvaine ADI (lubatud päevane kogus, Acceptable Daily Intake) on 0–1,5 mg kehakaalu ühe kilogrammi kohta. Värvainet on kasutatud toidule värvi andmiseks kakao või karamelli asendajana, enamasti šokolaadikookides ja saiakestes, kuid ka juurviljatoitudes, piimas ja juustus, jogurtites, moosides, puuviljahoidistes jm. Värvainet on lubatud kasutada toiduvärvina Euroopa Liidus. Värvaine kasutus toidus on keelatud Austraalias, Austrias, Belgias, Taanis, Prantsusmaal, Saksamaal Norras, Rootsis, Šveitsis ja Ameerika Ühendriikides. Värvainet peetakse võimalikuks allergiatekitajaks. Brown HT. International Association of Color Manufacturers, 2020 http://toidutare.ee/t%C3%B6%C3%B6riistad/s%C3%B5nastik/e-ained/14219/ Brown HT. - Report of the 33rd Session of the Codex Committee on Food Additives EU Approved additives and E Numbers. - UK Food Standards Agency "E155. - UK Food Guide". Originaali arhiivikoopia seisuga 23. märts 2021. Vaadatud 26. detsembril 2020. Pruun HT keemiliste ühendite andmebaasis PubChem
Mandrijää

Mandrijää ehk jääkilp on suure paksuse ning enam kui 50 000 km² pindalaga liustik, mis võib reeglina laieneda kõigis suundades. Liustiku all lasuv pinnamood ei kujuta jää liikumisele tavaliselt suurt takistust, sest mandrijää paksus on reeglina mitu kilomeetrit. Tänapäeval on mandrijää säilinud Antarktise (Antarktise mandrijää) ning Gröönimaa kohal, kuid Pleistotseenis kattis mandrijää suurt osa Põhja-Ameerikast ning Euroopast, kaasa arvatud Eestit. Liustik Jäämüts
Ksülomeeter

Ksülomeeter (xylometer ) on seade puu või selle osade mahu määramiseks. Maht määratakse vedelikku uputatud puu või selle osa poolt väljatõrjutud vedeliku koguse järgi.
Sikšņi

Sikšņi on küla (vidējciems) Lätis Lõuna-Kuramaa piirkonnas, Dunika valla halduskeskus. Aastani 2021 kuulus küla Rucava piirkonda. Külas on põhikool, postkontor, Dunika valla muuseum ja raamatukogu. Küla juures asub kardirada. Aastal 2006 oli külas 252 elanikku, aastal 2020 oli elanikke 177. Läti Ruumiandmete Agentuur https://kulturasdati.lv/lv/bibliotekas/publiska-biblioteka/pasvaldibu Vietvārdu datubāze
Kvaliteediklass

Kvaliteediklass (quality class) on puistust saadava puidu keskmist kvaliteeti iseloomustav takseertunnus. Puu kvaliteedi määrab puu kahjustatus (putukkahjurid, puitu kahjustavad seened, loomad ja linnud, inimese tekitatud kahjustused), kuid ka muud puidu kvaliteeti vähendavad faktorid (suur okslikkus, jämedad oksad, kõverused jne). Enamasti jagatakse puud kolme klassi: terved, kahjustatud ja küttepuud, varasematel aegadel vastavalt tarbe- pooltarbe- ja küttepuud.
Kõrgusmõõtja

Kõrgusmõõtja ka kõrgusmõõtur (hypsometer, clinometer)) on puude kõrguse määramiseks kasutatav riist. Töö põhimõtte ja ehituse järgi võidakse jaotada mehaanilisteks, optilis-mehaanilisteks, optilisteks ja mehaanilis-elektroonilisteks geomeetrilisel ja trigonomeetrilisel põhimõttel töötavaiks kõrgusmõõtjateks.
Koone

Koone on puutüve omadus. Puu tüve läbimõõdu ahenemist tüükast ladva suunas nimetatakse kooneks. Seda iseloomustatakse sentimeetrites meetri kohta. Puu tüve keskmiseks kooneks ( K k {\displaystyle K_{k}} ) nimetatakse suhet K k = d 1 , 3 / h {\displaystyle K_{k}=d_{1,3}/h} või ka K k = d 0 , 1 / h {\displaystyle K_{k}=d_{0,1}/h} , mis arvutatakse rinnasdiameetri d 1 , 3 {\displaystyle d_{1,3}} või mõnel muul kõrgusel mõõdetud tüveläbimõõdu d x {\displaystyle d_{x}} ja puu kõrguse h järgi. Tüve suhteliseks kooneks K x = d x / d a {\displaystyle K_{x}=d_{x}/d_{a}} , kus d x {\displaystyle d_{x}} on tüve läbimõõt kõrgusel x {\displaystyle x} maapinnast ja d a {\displaystyle d_{a}} on aluseks võetud läbimõõt, tavaliselt d 1 , 3 {\displaystyle d_{1,3}} . metsanduse mõisteid palk puit
Platvormimajandus

Platvormimajandus (inglise keeles platform economy) on majanduslik või sotsiaalne tegevus, mille võimaldajaks on (digi)platvorm. Platvorm toimib kontaktide loojana või tehnoloogilise raamistiku võimaldajana. Kõige tuntumad platvormid on kontaktide loomisele orienteeritud (match-making) platvormid, näiteks Airbnb, Amazon, Uber, Baidu. Kuigi esialgu räägiti platvormimajandusest kui uudsest fenomenist, eristub see üha vähem tavamajandusest. Digitehnoloogiate areng on toonud kaasa ka tavapärase ettevõtluse üha suurema platvormistumise. Platvormimajanduse eripäraks on digiplatvormide roll vahendajana, võrguefekti olulisus ja uudsed ärimudelid. Platvormimajandus on hakanud üha rohkem muutma seda, kuidas inimesed suhtlevad, töötavad, ostlevad ja majanduses väärtust loovad. Platvormimajanduse mõistega seostuvad teemad on sageli jagamismajandus, digimajandus, platvormitöö. Platvormimajandus on asendanud mitmed seni toiminud ärimudelid. Näiteks on filmide ja sarjade levikule keskendunud digiplatvormid Netflix ja Hulu asendanud traditsioonilise videolaenutusäri. Samamoodi on platvormistunud taksoäri ning puhkemajandus. Kolm põhilist platvormitüüpi on: Tehinguplatvormid ehk digitaalsed kontaktiloojad loovad väärtust digitaalse turuplatsi või kohtumispaigana. Tuntuimad tehinguplatvormid on Facebook.com; Amazon.com ja Etsy.com Innovatsiooniplatvormid, mis võimaldavad klientidele tehnoloogilise raamistiku ning mida saab kohaldada oma vajadustele vastavaks. Näiteks Microsoft ja Oracle. Integratsiooniplatvormid, mis ühendavad tehinguplatvormi ja innovatsiooniplatvormi omadused. Näiteks veebirakenduste müügiplatvormid Apple App Store ja Google Play. Kenney & Zysman (2016) jagavad digiplatvormide peamised tüübid järgnevalt: Platvormid platvormide jaoks Platvormid, mis muudavad digitööristad veebis kättesaadavaks ja toetavad teiste platvormide loomist Töövahendusplatvormid Jaemüügiplatvormid Teenusplatvormid Platvormimajanduse esilekerkimine muudab seda, kuidas majanduses väärtust luuakse. Digiplatvormid on üles ehitatud uudsele ärimudelile. Levinuimad digiplatvormide ärimudelid on: kuulutuse avaldamise eest tasu võtmine (sellist ärimudelit kasutab näiteks eBay, Alibaba ja Amazon); teenuse tarbijalt ja pakkujalt tasu võtmine ehk 2-poolne platvormimudel (näiteks kasutab seda mudelit AirBnb platvorm); mitme osalejaga platvormimudel, milles osalevad lisaks teenuse ostjale ja pakkujale ka olulise infrastruktuuri või vahendite pakkujad (näiteks Wolt) tellimistasu mudel, kus platvorm kasseerib kasutajatelt tasu teatud regulaarsusega, näiteks igakuiselt (näiteks Netflix) Kenney, Martin; Zysman, John (2016). "The Rise of the Platform Economy". Issues in Science & Technology. Vaadatud 14.12.2020.{{netiviide}}: CS1 hooldus: mitu nime: autorite loend (link) "Platform economy: The 4 key Business Models". 25.11.2020. Vaadatud 26.12.2020.